|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. július 11-ei rendkívüli ülésére**

|  |  |
| --- | --- |
| **Tárgy:** | Tulajdonosi döntés a „1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele” tárgyú bonyolítói szerződés megkötéséről |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Budapest Főváros VII. kerület Erzsébetváros Önkormányzatának (a továbbiakban: Önkormányzat) Képviselő-testülete 347/2022. (XII.07.) számú határozatával jóváhagyta az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) Ingatlangazdálkodási feladatellátás 2023. évre vonatkozó üzleti tervét. Az üzleti terv részét képezte az üres helyiségek bérbeadás útján történő hasznosítása.

Az EVIN Nonprofit Zrt. - eredményesen lefolytatott versenyeztetési eljárást követően - Budapest Főváros VII. kerület Erzsébetváros Önkormányzatának Képviselő-testülete 225/2023. (VI.21.) számú határozata alapján bérbe adja *1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiséget (a továbbiakban: helyiség).*

A helyiség műszaki állapota leromlott, felújításra szorul, a helyiség rendeltetésszerű használatra alkalmassá tétele érdekében bérbeadói részről felújítás szükséges. A helyiség felújítása az idei felújítási tervben is szerepel.

A felújítás bérbeadói részre vonatkozó kivitelezése, valamint annak finanszírozása érdekében bonyolítói szerződés (határozati javaslat 1. és 2. sz. melléklete) megkötése vált szükségessé. A bonyolítói szerződés (bruttó) összege 21.073.439, -Ft, melynek fedezete a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II. 15.) önkormányzati rendeletében biztosított.

Fentiek alapján kérjük a T. Bizottságot, hogy a bonyolítói szerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2023. (VII.11.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele”* tárgyú bonyolítói szerződés megkötéséről**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele”* tárgyú bonyolítói szerződés megkötéséhez.
2. felkéri a Polgármestert és az EVIN Nonprofit Zrt. vezérigazgatóját a határozati javaslat *1. számú mellékletét* képező bonyolítói szerződés annak mellékletével együtt történő aláírására.

**Felelős:** Niedermüller Péter polgármester

**Határidő:** azonnal

Budapest, 2023. június 29.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt vezérigazgatója

Előterjesztés mellékletei:

1. számú melléklet: 225/2023. (VI.21.) sz. KT-határozat

Határozati javaslat mellékletei:

1. számú melléklet – Bonyolítói szerződés „1073 Budapest, Kertész utca 32. szám alatti (HRSZ: 34341/0/B/1) nem lakás céljára szolgáló helyiség rendeltetésszerű használatra alkalmassá tétele” tárgyában
2. számú melléklet – Bonyolítói szerződés 1. sz. melléklete: Műszaki leírás