|  |
| --- |
| **Budapest Főváros VII. kerület Erzsébetváros Önkormányzata**  **Nagy Nóra Kabinetvezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. július 11 - ei rendkívüli**

**ülésére**

|  |  |
| --- | --- |
| **Tárgy:** | Javaslat a „Gólem Színház” Közhasznú Egyesület a Kultutca - a kortárs zsidó kultúra utcája kialakítása és programjai támogatására |

**Készítette:**

Sedlák Rita

fejlesztési referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A „Gólem Színház” Közhasznú Egyesület (székhely: 2721 Pilis, Újerdő út 5.; nyilvántartási szám: 01-02-0011517; adószám: 18187135-2-13; képviseli: Borgula András) (a továbbiakban: Egyesület) 2023. június 6. napján támogatási kérelemmel fordult Budapest Főváros VII. Kerület Erzsébetváros Önkormányzatához a *2023. szeptember 3.* napján megrendezésre kerülő *’Kultutca – a kortárs zsidó kultúra utcája’* (a továbbiakban: Program) megvalósítására vonatkozóan. Az Egyesület a Programmal összefüggésben álló költségekre (munkabér, szervezési költség, infrastruktúra fejlesztés, tiszteletdíjak, jogdíjak, kiállítástervezés, kiállítási anyagok kivitelezése, hirdetési-és marketingköltség, eszközbeszerzés) *18.000.000 Ft* összegben kéri az Önkormányzat támogatását. Az Önkormányzat 2023. évi költségvetési rendeletében a fedezet a *6105 Zsidó Budapest 150 éve támogatása* soron rendelkezésre áll.

A Program keretében a Csányi utca a kortárs magyar zsidó kultúra megannyi formájának ad otthont, több rendezvénnyel – kiállítások, színházi előadások, kortárs írók felolvasása, koncertek, gasztronómia- várja az érdeklődőket.

Erzsébetváros Önkormányzata és az Egyesület között több éve tartó kulturális együttműködés áll fent, 2019. szeptember 5. – 2029. szeptember 15. közötti időszakra vonatkozóan közszolgáltatási szerződés van hatályban a Felek között. A szerződés keretében az Egyesület vállalta, hogy a 1077 Budapest, Csányi u. 3. szám alatti önkormányzati tulajdonú ingatlanban zsidó előadó-művészeti központot működtet, szakmailag együttműködik az Erzsébetvárosi Zsidó Történeti Tárral, továbbá működteti az Erzsébetvárosi Zsidó Történeti Tár kóser style kávézóját a Csányi u. 5. szám alatt.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő- testületének 11/2012. (III.26.) számú önkormányzati rendelete 5.§ (1) bekezdése alapján:

„*5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b)azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.”*

Kérem a Tisztelt Bizottságot az előterjesztés megtárgyalására és a határozati javaslat elfogadására.

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (VII. 11.) határozata a „Gólem Színház” Közhasznú Egyesület támogatása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. 18.000.000 Ft összegű támogatást nyújt a „Gólem Színház” Közhasznú Egyesület (székhely: 2721 Pilis, Újerdő út 5.; nyilvántartási szám: 01-02-0011517; adószám: 18187135-2-13; képviseli: Borgula András) részére a *’Kultutca – a kortárs zsidó kultúra utcája’ kialakítására és programjaira* vonatkozóan.
2. felkéri a Polgármestert a támogatási szerződés aláírására.

**Felelős**: Niedermüller Péter polgármester

**Határidő:** 2023. július 31.

Budapest, 2023. július 3.

Nagy Nóra

kabinetvezető

Mellékletek:

1. melléklet: Támogatási kérelem
2. melléklet: Közszolgáltatási szerződés
3. melléklet: Civil szervezetek névjegyzékéből lekért adatok
4. melléklet: Átláthatósági nyilatkozat