|  |
| --- |
| **Budapest Főváros VII. kerület Erzsébetváros Önkormányzata**  **Maár Balázs irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. július 11-i ülésére**

|  |  |
| --- | --- |
| **Tárgy:** | Javaslat beszerzési eljárást lezáró érdemi döntés meghozatalára a Polgármesteri Hivatalban ’Beléptető és kamerarendszer fejlesztése’ tárgyában |

**Készítette:**

Maár Balázs

Informatikai és Ügyviteli Iroda

irodaveztető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Polgármesteri Hivatal részére ’Beléptető és kamerarendszer fejlesztése’ tárgyában szükségessé vált új beszerzési eljárás lebonyolítása. A megvalósításhoz szükséges pontos műszaki leírást az ajánlattételi felhívás 3. pontja tartalmazza (2.számú melléklet).

A tárgyi feladatra határozott idejű szerződést kívánunk kötni, a szerződés aláírásától számított 120 nap (4 hónap) időtartamra.

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/30-1/2023. iktatószámú jegyzői engedély (1.sz. melléklet) alapján beszerzési eljárást indított a Hivatal telephelyein ’Beléptető és kamerarendszer fejlesztése’ tárgyában.

Budapest Főváros VII. kerület Erzsébetváros Önkormányzatának és Polgármesteri Hivatalának Beszerzési Szabályzata (a továbbiakban: Beszerzési Szabályzat) rendelkezései alapján az alábbi három gazdasági szereplő részére került megküldésre az ajánlattételi felhívás (2.sz. melléklet):

* Floding Kft.
* TeloNet Kft.
* Babarczy Informatika Kft.

Az ajánlattételi határidőig, vagyis 2023. június 29. napja 14 óráig (az ajánlatok 2023. június 28-án 14:00-ig beérkeztek) valamennyi gazdasági szereplő megküldte ajánlatát az alábbiak szerint:

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| Floding Kft. | 17 253 446 Ft (nettó 13 585 390 Ft) | érvényes |
| TeloNet Kft. | 18 732 500 Ft (nettó 14 750 000 Ft) | érvényes |
| Babarczy Informatika Kft. | 18 250 154 Ft (nettó 14 370 200 Ft) | érvényes |

Az érvényes ajánlatok (3-5. sz. mellékletek) közül, a bírálati szempont szerint (legalacsonyabb összegű ellenszolgáltatás) a legelőnyösebb ajánlatot a Floding Kft. nyújtotta be (6. sz. melléklet).

A Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala ez esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet rendelkezésre áll, Budapest Főváros VII. kerület Erzsébetváros Önkormányzata 2023. évi elfogadott költségvetésben az 5101 – Igazgatási apparátus címen..

A fentiekre tekintettel kérem, hogy a Tisztelt Bizottság az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2023. (VII. 11.) határozata beléptető és kamerarendszer fejlesztése a Polgármesteri Hivatalban tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy engedélyezi a Floding Korlátolt Felelősségű Társaság (székhelye: 2600 Vác, Damjanich János utca 14.; adószáma: 23755842-2-13; cégjegyzékszám: 13 09 198442; képviseli: Erdélyi Gyrörgy, ügyvezető) és Budapest Főváros VII. Kerület Erzsébetvárosi Polgármesteri Hivatal közötti szerződéskötést ’Beléptető és kamerarendszer fejlesztése’ tárgyában mindösszesen nettó 13.585.390 Ft + 3.668.056 Ft Áfa összegben.

**Felelős:** Tóth László jegyző

**Határidő:** 2023. augusztus 15.

Budapest, 2023. június 28.

Maár Balázs

irodavezető

Informatikai és Ügyviteli Iroda

Mellékletek:

1. sz. melléklet - Ajánlattételi felhívást engedélyező levél
2. sz. melléklet - Ajánlattételi felhívás
3. sz. melléklet - Floding Kft ajánlata
4. sz. melléklet - TeloNet Kft. ajánlata
5. sz. melléklet – Babarczy Informatikai Kft. ajánlata
6. sz. melléklet - Bírálóbizottsági jegyzőkönyv