|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2023. július 11-i rendkívüli ülésére**

|  |  |
| --- | --- |
| **Tárgy:** | Önkormányzati tulajdonú térfigyelő rendszereszközök ingyenes használatba adása |

**Készítette:**

dr. Tar Flórián

jogi referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Veninger Gyula Nándor a Főépítészi és Vagyongazdálkodási Iroda vezetője** |

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) az Elektronikus Közbeszerzési Rendszerben eljárást indított „Kamerarendszer fejlesztés” tárgyában (EKR001629552022 és KÉ- 23529/2022). Fentebb megjelölt eljárás keretében az Önkormányzat 2023. január 16. napján adásvételi szerződést kötött a Geovision Hungária Kereskedelmi Kft.-vel.

A kamerarendszer üzemeltetése az Erzsébetváros Rendészeti Igazgatósága feladat és hatáskörébe tartozik, ezért indokolt a jelenleg Önkormányzat tulajdonában álló, 38249 és 38250 számú eszköz törzslapokon nyilvántartott kültéri kamerák, továbbá hálózati és rádiókommunikációs eszközök térítésmentes használatba adása.

A térfigyelő rendszereszközök értéke összesen nettó 37.563.480,-Ft (azaz harminchétmillió-ötszázhatvanháromezer-négyszáznyolcvan forint).

A Bizottság a jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) számú rendelet 5. § (1) és (6) bekezdése, valamint a 17. § (1) és (3) bekezdés alapján jogosult dönteni.

*„5. § (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.;*

*(6) A vagyon egy részének bármilyen jogcímen történő hasznosítása esetén forgalmi értékként a hasznosítással érintett rész forgalmi értékét kell figyelembe venni.*

*17. § (1) Az Önkormányzat intézménye, költségvetési szerve és közvetlen vagy közvetett tulajdonában lévő gazdasági társasága az önkormányzati feladatellátásához használatába adott vagyont térítésmentesen használhatja, ideértve az intézmény, költségvetési szerv, gazdasági társaság által végzett önkormányzati feladat ellátásához átmenetileg nem szükséges vagyonnak a (2) bekezdésben meghatározott korlátokkal történő hasznosítását is.*

*(3) A (2) bekezdésben meghatározott átmeneti hasznosítás kivételével a 12 hónapot meghaladó időtartamú, vagy a 12 hónap leteltét követő ismételt hasznosításról a Pénzügyi és Kerületfejlesztési Bizottság dönt.”*

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága …../2023. (VII.11.) határozata a 38249 és 38250 azonosító számú önkormányzati tulajdonú térfigyelő rendszereszközök nyilvántartásának rendezéséről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt,

1. a határozat mellékletét képező 38249 és 38250 eszköz törzslapokon feltüntetett eszközöket, határozatlan időre, térítésmentes használatba átadja az Erzsébetváros Rendészeti Igazgatóságának.
2. A használatba adással az Önkormányzat nyilvántartásából ezen eszközök kivezetésre kerülnek, az Erzsébetváros Rendészeti Igazgatósága tárgyi eszköz nyilvántartásába használati jog átvételével bekerülnek.

**Felelős:** Niedermüller Péter polgármester

**Határidő:** azonnal

Budapest, 2023. május 25.

dr. Veninger Gyula Nándor

irodavezető

Előterjesztés melléklete:

* Tárgyi eszközök tételes listája
* Adásvételi szerződés

Határozati javaslat melléklete:

* Eszköz törzslap 38250
* Eszköz törzslap 38249